b'\n_START_ARTICLE_\nMaritime Mobile Service Identity\n_START_PARAGRAPH_\nMaritime Mobile Service Identity (MMSI) on laivakohtainen radiotunnistenumero, joka aina DSC-kutsun eli digitaalisen selektiivikutsun yhteydess\xc3\xa4 tulee l\xc3\xa4hetetyksi. Numeron ansiosta voi tehd\xc3\xa4 VHF DSC -radion kautta automaattisia kutsuja. MMSI muodostuu yhdeks\xc3\xa4st\xc3\xa4 numerosta, joista kolme ensimm\xc3\xa4ist\xc3\xa4 kertoo aluksen kansallisuuden. N\xc3\xa4it\xc3\xa4 numeroita kutsutaan nimell\xc3\xa4 MID eli Maritime Identification Digit. Esimerkiksi Alankomaissa MMSI-numeron alku on joko 244, 245 tai 246. Kuuden viimeisen numeron avulla alus puolestaan tunnistetaan._NEWLINE_MMSI-numeron my\xc3\xb6nt\xc3\xa4\xc3\xa4 alukselle sen rekister\xc3\xb6intivaltion viranomaiset. Numerot liitet\xc3\xa4\xc3\xa4n tietokantaan, josta selvi\xc3\xa4v\xc3\xa4t esimerkiksi aluksen omistajat ja tietoa itse aluksesta. My\xc3\xb6s rannikkoradioasemilla on omat yksil\xc3\xb6lliset MMSI-numeronsa ja kaikilla aluksilla on mahdollisuus kutsua niit\xc3\xa4.'